CELEX: 62020TN0546
Language: hr
Date: 2020-09-02 00:00:00
Title: Predmet T-546/20: Tužba podnesena 2. rujna 2020. – Sopra Steria Benelux i Unisys Belgium protiv Komisije

26.10.2020   
            
            
               HR
            
            
               Službeni list Europske unije
            
            
               C 359/12
            
         
      Tužba podnesena 2. rujna 2020. – Sopra Steria Benelux i Unisys Belgium protiv Komisije
      (Predmet T-546/20)
      (2020/C 359/17)
      Jezik postupka: francuski
      
         Stranke
      
      
         Tužitelji: Sopra Steria Benelux (Ixelles, Belgija), Unisys Belgium (Machelen, Belgija) (zastupnici: L. Masson i G. Tilman, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi odluku Europske komisije u okviru postupka javne nabave pod oznakom TAXUD/2019/OP/0006 i naslovljenu „CCN-Evolucija: Specifikacije, razvoj, održavanje i treća razina potpore TAXUD IT platformama – Dio A: Razvoj usluga za CCN/CSI Platformu”:
                  
                              —
                           
                           
                              kojom je odbijena ponuda konzorcija koji čine tužitelji;
                           
                        
                              —
                           
                           
                              kojom je ugovor o javnoj nabavi dodijeljen konzorciju ARHS-IBM;
                           
                        
            
                  —
               
               
                  naloži Komisiji snošenje svih troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu dva tužbena razloga.
      
                  1.
               
               
                  Prvi tužbeni razlog koji se temelji, s jedne strane, na povredi članka 23. Priloga I. Uredbi (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL 2018., L 193, str. 1.). Taj se tužbeni razlog, s druge strane, temelji na očitoj pogrešci u ocjeni;
                  
                              —
                           
                           
                              zbog toga što Komisija nije provjerila nepravilnost cijena odabranog ponuditelja;
                           
                        
                              —
                           
                           
                              zbog toga što Komisija nije smatrala ponudu odabranog ponuditelja neuobičajeno niskom.
                           
                        
            
                  2.
               
               
                  Drugi tužbeni razlog koji se temelji na povredi obveze obrazlaganja, među ostalim, članka 41. Povelje Europske unije o temeljnim pravima, zbog toga što Komisija nije dostatno obrazložila odluku o tome zašto ponudu odabranog ponuditelja nije smatrala neuobičajeno niskom.